ลูกชายอดีตบิ๊กเคหะฯโผล่ โดดร่วมวงถือหุ้นSLC5.3%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — “สุพิชยะ” ลูกชายอดีตเจ้าแม่การเคหะแห่งชาติ โผล่ถือหุ้น SLC กว่า 5 % มั่นใจธุรกิจโต ยันไม่ได้เป็นตัวแทนใคร
นายสุพิชยะ ฉายเหมือนวงศ์ ลูกชายนางชวนพิศ ฉายเหมือนวงศ์ อดีตผู้ว่าการการเคหะแห่งชาติ รายงานสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ว่า วันที่ 15 มิ.ย.ที่ผ่านมา ได้ซื้อหุ้นบริษัท โซลูชั่น คอนเนอร์ (1998) หรือ SLC จำนวน 10.83 ล้านหุ้น คิดเป็น 2.16% รวมหุ้นเดิม 15.99 ล้านหุ้น (3.19%) ส่งผลให้ถือหุ้นรวมกัน 26.83 ล้านหุ้น คิดเป็น 5.36%
นอกจากนี้ วันเดียวกันนายอภินันทกานต์ พงศ์สถาบดี ได้มา SLC –T 1 (ใบแสดงสิทธิในการซื้อหุ้นเพิ่มทุนที่โอนสิทธิได้) จำนวน 333.50 ล้านหน่วย คิดเป็น 66.7% คงถือหุ้นทั้งสิ้น 66.7%
นายสุพิชยะ กล่าวว่า เป็นนักธุรกิจอสังหาริมทรัพย์ แม้ว่าจะเป็นลูกชายอดีตผู้ว่าการการเคหะแห่งชาติและผู้บริหารบริษัท ซันไชน์ คอร์ปอเรชั่น (SSE) แต่ไม่เกี่ยวข้องกับการลงทุนของตน รวมทั้งไม่ได้ถือหุ้นแทนใคร
“ผมถือหุ้น SLC มาเป็นปีก่อนเพิ่มทุน ช่วงแรกซื้อตามเพื่อนขำๆ แต่ตอนหลังเห็นการเปลี่ยนแปลงของธุรกิจเชื่อว่าเป็นการเปลี่ยนแปลงที่ดีจึงค่อยๆ ซื้อเก็บมาเรื่อยๆ มีทั้งการซื้อขายผ่านมาร์เก็ตติงและซื้อขายเองผ่านอินเทอร์เน็ต” นายสุพิชยะ กล่าว
ขณะที่นายอภินันทกานต์ กล่าวว่า เข้าไปเก็บ SLC –T 1 เพราะเห็นว่าทำกำไรได้มาก แม้ว่าจะมีอายุซื้อขายในตลาดหลักทรัพย์เพียง 10 วัน ก็สามารถทำกำไรได้